Region Nordjylland og Frederikshavn Kommunes sundhedshus i Sæby blev i dag indviet.

I det nye sundhedshus i Sæby blev der i dag klippet snore, ved den officielle indvielse. Men meget i mod normen, så blev der ved indvielsen klippet mere end blot en rød snor. Sundhedshuset er det første i Nordjylland, hvor Region Nordjylland ejer den ene del, mens Frederikshavn Kommune ejer den anden del. Idéen er, at man vil udnytte et fagligt fællesskab. Endnu er der kun en praktiserende læge, der er flyttet ind i sundhedshuset, men man håber, at kunne præsentere praktiserende læge, Tage Thusgaard Kristiansen for nye naboer. Frederikshavn Kommunes borgmester, Birgit S. Hansen (S) fik æren af at klippe snoren til sundhedscenteret, mens regionsrådsformand, Ulla Astman klippede snoren til læge-delen af det nye samarbejde. Den samlede pris på sundhedshuset er 48,9 millioner kroner.